Jigsaw

"A játékom tanító – személyeskedéstől mentes."

- Jigsaw

Jigsaw ellenfele Hasfelmetsző Jack volt a Hasfelmetsző Jack vs Jigsaw című epizódban. KSunyo személyesítette meg.

Jigsaw felelős Hasfelmetsző Jack bebörtönzéséért, aki így vált az évadok és félévadok közötti bejelentő videók egyik állandó szereplőjévé.

Információ
Jigsaw egy kitalált szereplő, a Fűrész című franchise antagonistája. Első felbukkanása a Fűrész című filmben volt 2004-ben, később pedig visszatért a Fűrész 2., Fűrész 3., Fűrész 4., Fűrész 5., Fűrész 6., Fűrész 3D és Fűrész - Újra játékban című filmekben, valamint a Fűrész és a Fűrész: Hús és vér című videojátékokban. Eredeti megszemélyesítője az amerikai színész, Tobin Bell.

A filmszéria története szerint Jigsaw egy volt mérnök, aki frontális agydaganatban haldoklik. Meghiúsult öngyilkossági kísérlete után új értelmet talált az életének, és elhatározta, hogy hátralévő éveit annak szenteli, hogy az akaraterejük próbára tételével megtanítsa másoknak is értékelni azt. Ezt főleg úgy próbálja elérni hogy "pácienseit" közel halálos feladatokba kényszeríti, melyre ő maga csak úgy hivatkozik, játékok vagy tesztek. Ezek alkalmával az embereknek általában valamilyen mentális vagy fizikai fájdalmat kell elviselniük a menekülésért. A tesztek gyakran kapcsolódnak szimbolikusan az alanyok életéhez, és a bennük elkövetett morális hibákra igyekeznek reflektálni. John a "Jigsaw" nevet a rendőrségtől kapta, miután azok felfigyeltek rá, hogy a tesztekben elbukó áldozatok bőréből ő mindig kivág egy kirakós darabot. Jigsaw gyakran fejezi be a sikertelen tesztalanyok játékát a "Game over!" vagy "A játéknak vége!" zárszóval.

Jigsawnak van egy felesége, Jill, aki a terhessége alatt elvetélt, így a gyermekük, Gideon sosem születhetett meg.

1. versszak:
Nem is vártam tőled mást. Ölni ízléstelen dolog!

És nem csak emiatt rettegnek tőled az asszonyok,

Hanem mert a hírednél jobban, már csak a szagod terjed,

Ahogyan szennytől bűzlik a koszos, viktoriánus tested!

Semmi célod nincsen, mert csak időt tudsz rabolni!

Plusz, egy nőbe nem a gyomrán keresztül kell behatolni…

A játékom tanító – személyeskedéstől mentes.

És te? Te ki vagy? Egy szeretethiányos hentes!

Hogy jellemezhet egy munkát ily nagyfokú hanyagság?!

Egyedül a becenevedet ismerjük csak manapság,

És még csak ezzel sem te hozakodtál elő!

Kár, pedig azt hittem, neked fontos az agyvelő…

2. versszak:
Túl ideges vagy – a barátnőd is ezt mondaná… ha lenne.

Ő bevarrná a szádat, szinte biztos vagyok benne!

Eddig rejtély volt a kiléted, de úgy látom, már képben vagy!

Kis esélyed volt a halálra, de jelenleg most éppen nagy.

Követed a nőidet? Mindjárt találkozol velük,

Ha már levetted őket a lábukról, és elcsavartad a fejük.

A holtaknak is van hatalma, te azonban elkéstél,

Mert minden, ami marad utánad, csupán csak Hús és Vér!

Tanuld már meg értékelni az életedet végre!

Sajnálom, vesztettél… A játéknak vége!